प्रधानमंत्री नरेंद्र मोदी देश सबसे लोकप्रिय नेता हैं. इस वजह से लोग उनके निजी जीवन से जुड़ी बातें जानने की कोशिश में लगे रहते हैं. इस बार पीएम मोदी ने खुद अपने जीवन की जुड़ी एक बार सार्वजनिक की है. जनधन योजना के तहत देश भर में इतने सारे बैंक खाते खुलवाने वाले पीएम मोदी ने बताया कि पहली बार उनका बैंक अकाउंट कब खुला था. शनिवार को पीएम मोदी ने कहा कि विधायक बनने से पहले तक उनके पास कोई ऑपरेशनल बैंक खाता (जिसमें लेन देन होता हो) नहीं था क्योंकि, उनके पास कभी ज्यादा धन नहीं था. पीएम मोदी ने अपने स्कूल के दिनों को याद करते हुए कहा कि बताया कि उन दिनों किस प्रकार देना बैंक एक योजना लाई थी जिसके तहत छात्रों को गुल्लक दी जाती थी और उनका खाता खोला जाता था.